laion/Wikipedia-Exotic huggingface dataset:
יעקב דוויק הכהן

רבי יעקב ב"ר שאול דוויק הכהן (ה'תקפ"ח, 1827/28 - ב' בסיון ה'תרע"ט, 31 במאי 1919) היה חכם באשי ואב בית הדין של חלב. נולד בחלב בשנת ה'תקפ"ח לרבי שאול וקמר קסב. למד מפי אביו ומפי רבי מרדכי עבאדי. נשא את שרה בת רבי יוסף סת הכהן. לאחר פטירתה נשא את גרז, בת רבי משה סוויד, מחכמי חלב. לאחר פטירתה נשא את אחותה רחל. נולדו לו שלושה בנים ושלוש בנות. בנו משה ובתו מזל נפטרו בצעירותם. בתחילת דרכו התפרנס כמורה פרטי לגמרא לילדי המשפחות העשירות בעיר, עד להתמנותו לרבה של קיליז (אנ') הסמוכה לחלב (כיום בטורקיה), במקומו של רבו הרב עבאדי. עם פטירתו של החכם באשי חלב, רבי שלמה צפדיה, נתבקש למלא תפקיד זה. בתפקידו היה לוחם חריף לשמירה על שמירת התורה, והיה בראש החותמים על החרם על מחללי השבת. בשנת ה'תרס"ח אז התפטר ממשרת החכם באשי, בשל הרצון למנות חכם באשי דובר טורקית שיוכל לפעול לפטור בחורים יהודים בגיוס החובה לצבא העות'מאני, ובמקומו התמנה רבי חזקיה שבתי. רבי יעקב שאול התמנה במקום זאת למשרת ראש אבות בתי הדין בחלב, עד לפטירתו. בשנת ה'תרל"ז ביקר בארץ ישראל כדי להשתטח על קברי צדיקים, ובמהלך מסעו נפגש עם הראשון לציון רבי אברהם אשכנזי. נפטר בשבת, ב' בסיון ה'תרע"ט (31 במאי 1919) ונקבר בחלב. דרך אמונה - דברי מוסר לפי סדר הא' ב', כולל הסכמות וחרמות כנגד מחללי שבתות (חלב, ה'תרע"ד; ירושלים, ה'תשל"ח)באתר hebrewbooks. שארית יעקב דרשות לארבע שבתות השנה (חלב, ה'תרפ"ה). משכנות יעקב- נספח ל"שארית יעקב". דרשות לזכר רבו, רבי מרדכי עבאדי. חידושים על מסכת ביצה וסוגיות, נדפסו בסוף ספר "אמרי נעם" לרבי ישעיה דיין. הרב דוד ציון לניאדו, לקדושים אשר באר"ץ, אות סט. חכם יעקב דוויק הכהן, באתר "החכם היומי" https://farhi.org/genealogy/pedigree.php?personID=I170938&tree=Farhi לקדושים אשר באר"ץ, הרב דוד ציון לניאדו, ירושלים: הוצאת י. אדמוני, תשס"ט
A Great Big World

A Great Big World הוא צמד מוזיקלי אמריקאי. איאן אקסל וצ'אד קינג נפגשו באוניברסיטת ניו יורק, כאשר השתתפו בתוכנית המוזיקה של שטיינהרדט. כאשר למדו מנהל עסקים באוניברסיטה, אקסל שכנע את קינג לכתוב שיר יחד. קינג הסכים לעבוד עם אקסל לאחר ששמע אותו שר. שניהם כתבו וביצעו שירים יחד לפני שאקסל התחיל בקריירת סולו בה הוציא אלבום עצמאי הכולל שירים שנכתבו כולם על ידי קינג. ב-2011, השיר "This Is the New Year" שהם כתבו וביצעו אותו, נהיה שיר הנושא של התוכנית I Used to Be Fat (אנ') של ה-MTV. כמו כן, השיר הופיע גם בתוכניות אחרות, כמו למשל המירוץ למיליון של ה-ESPN, מגרש ביתי ובוקר טוב אמריקה. לאחר כן, הם יצאו למופע הופעות בארצות הברית יחד עם אינגריד מייקלסון, מת'יו מוריסון ו-Five for Fighting (אנ').‏ ב-3 בספטמבר 2013, הם הוציאו את הסינגל "Say Something". ב-4 בנובמבר 2013, הם הוציאו, בשיתוף פעולה עם כריסטינה אגילרה, גרסה מחודשת של הסינגל. ב-21 בינואר 2014, הם הוציאו את אלבום המוזיקה הראשון שלהם, Is There Anybody Out There?. ב-13 בנובמבר 2015, הם הוציאו את אלבום המוזיקה השני שלהם, When the Morning Comes. ב-27 באוגוסט 2021, הם הוציא את אלבום האולפן השלישי שלהם, Particles.‏ מדיה וקבצים בנושא A Great Big World בוויקישיתוף אתר האינטרנט הרשמי של A Great Big World (באנגלית) A Great Big World, ברשת החברתית פייסבוק A Great Big World, ברשת החברתית אקס (טוויטר) A Great Big World, ברשת החברתית אינסטגרם A Great Big World, ברשת החברתית טיקטוק A Great Big World, סרטונים בערוץ היוטיוב A Great Big World, באתר אפל מיוזיק (באנגלית) A Great Big World, באתר ספוטיפיי A Great Big World, באתר סאונדקלאוד (באנגלית) A Great Big World, באתר Last.fm (באנגלית) A Great Big World, באתר AllMusic (באנגלית) A Great Big World, באתר MusicBrainz (באנגלית) A Great Big World, באתר דיזר A Great Big World, באתר Discogs (באנגלית) A Great Big World, באתר Songkick (באנגלית) A Great Big World, באתר Genius A Great Big World, באתר בילבורד (באנגלית) "A Great Big World To Release Three Song EP May 21". Rock Revolt Magazine. 4 במאי 2013. אורכב מ-המקור ב-7 במאי 2013. נבדק ב-7 במאי 2013. {{cite news}}: (עזרה) Gibson, Yolanda (7 במאי 2013). "A Great Big World Is Making Moves This New Year". Examiner. {{cite news}}: (עזרה) Is There Anybody Out There? by A Great Big World, Genius (באנגלית) A Great Big World talks Christina Aguilera, their new album, and the spectrum of sexuality, EW.com (באנגלית) When The Morning Comes by A Great Big World, Genius (באנגלית) When the Morning Comes - A Great Big World | Songs, Reviews, Credits, AllMusic (באנגלית) "Particles by A Great Big World on Apple Music". Apple Music. נבדק ב-31 ביולי 2021. {{cite web}}: (עזרה)
קודאליין

קודאליין (באנגלית: Kodaline) היא להקה אירית שנוסדה ב-2005. עד ל-2011, הלהקה נקראה 21 דימנדס (באנגלית: 21 Demands). ב-2006–2007, הלהקה התחרה בעונה החמישית של התוכנית You're a Star (אנ'). הם הגיעו לגמר התחרות וזכו מקום 2. ב-7 בספטמבר 2012, הלהקה הוציאה את המיני-אלבום הראשון שלהם, The Kodaline - EP. ב-17 במרץ 2013, הלהקה הוציאה את המיני-אלבום השני שלהם, The High Hopes EP. ב-2 ביוני 2013, הלהקה הוציאה את המיני-אלבום השלישי שלהם, Love Like This - EP. ב-17 ביוני 2013, הלהקה הוציאה את אלבום המוזיקה הראשון שלהם, In a Perfect World. ב-23 באוגוסט 2013, הלהקה הוציאה את המיני-אלבום הרביעי שלהם, Brand New Day. ב-8 באוקטובר 2013, הלהקה הוציאה את הסינגל "All I Want". ב-6 בפברואר 2014, הלהקה הוציאה את המיני-אלבום החמישי שלהם, One Day. ב-9 בפברואר 2015, הלהקה הוציאה את אלבום המוזיקה השני שלהם, Coming Up For Air. ב-23 ביוני 2017, הלהקה הוציאה את הסינגל "Brother". ב-12 באוקטובר 2017, הלהקה הוציאה את המיני-אלבום השישי שלהם, I Wouldn't Be EP. ב-23 במרץ 2018, הלהקה הוציאה את הסינגל "Follow Your Fire". ב-28 בספטמבר 2018, הלהקה הוציאה את אלבום המוזיקה השלישי שלהם, Politics of Living. מדיה וקבצים בנושא קודאליין בוויקישיתוף אתר האינטרנט הרשמי של קודאליין (באנגלית) קודאליין, ברשת החברתית פייסבוק קודאליין, ברשת החברתית אקס (טוויטר) קודאליין, ברשת החברתית אינסטגרם קודאליין, סרטונים בערוץ היוטיוב קודאליין, במסד הנתונים הקולנועיים IMDb (באנגלית) קודאליין, באתר אפל מיוזיק (באנגלית) קודאליין, באתר ספוטיפיי קודאליין, באתר סאונדקלאוד (באנגלית) קודאליין, באתר Last.fm (באנגלית) קודאליין, באתר AllMusic (באנגלית) קודאליין, באתר MusicBrainz (באנגלית) קודאליין, באתר דיזר קודאליין, באתר Discogs (באנגלית) קודאליין, באתר Songkick (באנגלית) קודאליין, באתר Genius קודאליין, באתר בילבורד (באנגלית) קודאליין, באתר טיידל (באנגלית) The Kodaline - EP by Kodaline, Genius (באנגלית) The High Hopes EP by Kodaline, Genius (באנגלית) Love Like This - EP by Kodaline, Genius (באנגלית) In a Perfect World by Kodaline, Genius (באנגלית) Brand New Day by Kodaline, Genius (באנגלית) One Day by Kodaline, Genius (באנגלית) Coming Up For Air by Kodaline, Genius (באנגלית) I Wouldn't Be EP by Kodaline, Genius (באנגלית) Politics of Living by Kodaline, Genius (באנגלית) ערך זה הוא קצרמר בנושא מוזיקאים ובנושא אירלנד. אתם מוזמנים לתרום לוויקיפדיה ולהרחיב אותו.
The Bodyguard

The Bodyguard (בעברית: שומר הראש) הוא פסקול הסרט "שומר הראש", אשר יצא לאור ב-17 בנובמבר 1992, על ידי חברת התקליטים אריסטה רקורדס, בפורמטים של תקליט וקלטת שמע. בפסקול משתתפים אמנים כדוגמת ויטני יוסטון, אשר שרה את רוב שירי הפסקול וגם מכבבת בתפקיד הראשי בסרט, קני ג'י וג'ו קוקר. עם יציאתו נכנס הפסקול אל המקום הראשון במצעד הבילבורד 200. על הפסקול עבדו מספר מפיקים ביניהם דייוויד פוסטר (אשר עבד גם עם סלין דיון), נרדה מייקל וולדן, אל. איי ריד, הזמר בייביפייס, דאריל סימונס וכדומה. יוסטון עצמה הייתה מפיקה בפועל של האלבום ביחד עם קלייב דייוויס, טים פארי וג'אז סאמרס. מתוך האלבום יצאו מספר סינגלים ביניהם הסינגל "I Will Always Love You", גרסת כיסוי שלירה של דולי פרטון בביצועה של ויטני יוסטון אשר זכה להצלחה אדירה ולימים הפך לאחד מהשירים המצליחים בהיסטוריה עם מכירות של 20 מיליון עותקים. האלבום נמכר עד היום בלמעלה מ-45 מיליון עותקים בכל העולם, מה שהופך אותו לפסקול הנמכר ביותר בכל הזמנים ולאלבום הרביעי הנמכר ביותר בכל הזמנים. הוא נמכר בלמעלה ממיליון עותקים בשבוע אחד, והיה לאלבום הראשון שהיה ידוע שעשה זאת. מאוחר יותר, זכה הפסקול בפרס גראמי לאלבום השנה. נכון להיום, מכירות הפסקול בארצות הברית עומדות על למעלה מ-13,450,000 עותקים מה שמזכה אותו למעמד יהלום והופך אותה לאלבום ה-15 הנמכר ביותר בארצות הברית. 25 שנה לאחר יציאתו, יצאה לו מהדורה מחודשת I Wish You Love: More from The Bodyguard, אשר כוללת אוסף שירים חדשים שלא יצאו לאור מעולם, ביצועים חיים מתוך סיבוב ההופעות של ויטני יוסטון לקידום האלבום "The Bodyguard Tour", גרסאות מחודשות לשירים מתוך הסרט וגרסאות רמיקס לשירים מהאלבום. מידע על האלבום The Bodyguard באתר MusicBrainz מידע על האלבום The Bodyguard באתר AllMusic האלבום The Bodyguard באתר Discogs האלבום The Bodyguard באתר ספוטיפיי Various - The Bodyguard (Original Soundtrack Album), Discogs (באנגלית) Soundtrack Chart History, Billboard Deep 10: Whitney Houston's The Bodyguard — Original Soundtra, GRAMMY.com, ‏2017-05-15 (באנגלית) אלבומים שהגיעו למקום הראשון במצעד האלבומים הקנדי
יש תקווה

יש תקווה הוא שיר מסוגת מוזיקה חסידית, שהוציא בני פרידמן באוקטובר 2012, שזכה להצלחה רבה. נכון ל-2024 הקליפ זכה ליותר מ-12 מיליון צפיות באתר יוטיוב. השיר יצא באמצע מבצע עמוד ענן, והפך גם לשיר מחזק עבור עם ישראל, כשהמונים ברחבי המדינה השמיעו אותו ברחובות. מילות השיר מדברות על האמונה והביטחון שיש לעם ישראל למרות התקופות הקשות. הקליפ לשיר בבימויו של משה ברי יצא ב-19 בנובמבר 2012, בו נראה פרידמן שר בכיכר טיימס כשמעליו שמיים בגווני אפור. בפזמון מצטרפים אליו ילדים שמקפצים בשמחה. השיר יצא באמצע מבצע עמוד ענן וזכה לפרסום רב ולהצלחה במגזר הדתי באותם ימים בתחנות הרדיו "קול חי" ו"קול ברמה". בסוף שנת תשע"ז דירג אותו אתר הידברות במקום השמיני ברשימת שירי השנה ב"מצעד המוזיקה היהודית". השיר נבחר ב-2013 לשם האלבום שהוציא בני פרידמן. סרטון השיר "יש תקווה" באתר יוטיוב נתנאל לייפר, ‏בני פרידמן: ההצלחה שלי בעברית מפתיעה, באתר כיכר השבת, 4 בנובמבר 2019 אלעד רותם, "יש תקווה" לעמוד ענן!, באתר כיפה, 20 בנובמבר 2012 בני פרידמן - "יש תקווה", באתר דוס מיוזיק, דצמבר 2012 ואלו התוצאות: מצעד העשור של קול חי מיוזיק נבחר במקום השמיני במצעד העשור של קול חי מצעד העשור של 'קול ברמה': הדירוג המלא - שיר העשור, זמר העשור ופריצת העשור נבחר במקום 17 במצעד העשור המצעד השנתי של הידברות לשנת תשע"ז. והזוכה בתואר שיר השנה הוא..., באתר הידברות, 19 בספטמבר 2017 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
לאונרדו סילאורן

לאונרדו סילאורן (בספרדית: Leonardo Cilaurren; ‏5 בנובמבר 1912 – 9 בדצמבר 1969) היה כדורגלן ספרדי, ששיחק בעמדת הקשר אחורי. סילאורן נולד בבאסורטו-זורוטזה, חבל הבסקים, שבספרד בשנת 1912 למשפחה של סוחרים עשירים. על מנת לשחק כדורגל החליט לפרוש מהלימודים בניגוד לדעת הוריו. הוא התחיל לשחק בארנס קלוב ולאחר מכן עבר לאתלטיק בילבאו. עם אתלטיק זכה בגביע הספרדי בשנים 1932 ו-1933, ובליגה בעונות 1933/34 ו-1935/36. הקריירה שלו נעצרה עקב מלחמת האזרחים שהתרחשה באותו זמן בספרד. לאחר המלחמה חזר לשחק והפעם ברחבי אמריקה. הוא התחיל בדפורטיבו אוזאקי שבמקסיקו. בשנת 1939 עבר לשחק בארגנטינה במועדון ריבר פלייט, ואחר כך עבר לפניארול שבאורוגוואי. הוא שב למקסיקו, רק שהפעם לקבוצה אספניה שעימה זכה פעם אחת בליגה ובגביע ופעמיים בסופר קאפ. בנבחרת ספרד שיחק במשך ארבע שנים, שבהן ערך 14 הופעות. במונדיאל 1934 היה חלק מהנבחרת הספרדית, והגיע עימה עד לרבע גמר שבו הודחו נגד איטליה במשחק חוזר. בסיום הטורניר נבחר להיות בנבחרת המצטיינת. בשנת 1937 עבר לשחק עבור חבל הבסקים וערך עימה סיבוב הופעות ברחבי אירופה ואמריקה. בשנת 1945 פרש מכדורגל בגיל 32 בלבד, ולאחר כמה שנים בחו"ל חזר ב-1953 להתגורר במדריד שם עבד בתור מנהל בר בסגנון בסקי. סילאורן נפטר ב-9 בדצמבר 1969 בגיל 57 לאחר שלקה במחלת הסרטן. אתלטיק בילבאו אליפות ספרד (2): 1933/34, 1935/36 הגביע הספרדי (2): 1932, 1933 לאונרדו סילאורן, באתר Transfermarkt לאונרדו סילאורן, באתר BDFutbol לאונרדו סילאורן, באתר WorldFootball.net לאונרדו סילאורן, באתר National Football Teams לאונרדו סילאורן, באתר FootballDatabase.eu
יקב תבור

יקב תבור הוא יקב ישראלי השוכן בכפר תבור. היקב הוקם בשנת 1999 על ידי משפחות בן-תנחום, סלע, פלג וקורמן, ארבע משפחות כורמים מכפר תבור. בבציר הראשון נעשו ביקב כ-20,000 בקבוקים, ונכון ל-2019 הוא היקב החמישי/שישי בגודלו בישראל, ומייצר נכון ל-2019 כ-1.7 מיליון בקבוקים בשנה. בשנת 2005 היקב היה החלוץ הישראלי בשימוש בחלק מיינותיו בפקקי הברגה מתכתיים, במקום פקקי השעם המסורתיים. בשנת 2006 רכשה החברה המרכזית לייצור משקאות קלים את היקב באמצעות חברת הבת שלה; IBBL SPIRIT. בתחילה רכשה החברה 51% ממניות היקב ואת זכויות השיווק וההפצה, ובהמשך השלימה את רכישת 49% הנותרים. בשנת 2013 החלו ביקב בשיתוף פעולה עם החברה להגנת הטבע וקרן "נקודת ח"ן" של יד הנדיב, במסגרתו נעשות פעולות לשיפור הסביבה האקולוגית בכרמים. בשנת 2019 מותג היקב מחדש, והושם בו דגש על דמות התנשמת, המסמלת בנוכחותה את החזרת האיזון האקולוגי בכרמים. היינן הראשי משנת 2001 הוא אריה נשר[דרוש מקור], משנת 2013 הצטרף אור נדבך כיינן נוסף. האגרונומית מיכל אקרמן, בעברה אגרונומית ביקבי ברקן, מונתה ב-2020 למנכ"לית היקב. כרמי היקב המשתרעים על פני כ-2,500 דונם. במתחם היקב שוכן בית המרציפן והשוקולד. נכון ל-2019 היקב מייצר יינות במספר סדרות: הר הסדרה הנמוכה של היקב, נמכרת בעיקר במרכולים, ומיועדת לשתייה יומיומית. בסדרה זו מופיעים בין היתר יינות שיראז, קברנה סוביניון, שרדונה, ומוסקטו - מבעבע מתוק מענבי מוסקט קנלי. Tipsy סדרה המיועדת לקהל צעיר. בסדרה Tipsy Red ו-Tipsy White. תבור יינות זניים המתיישנים בחביות. אדמה בעבר נקראו היינות על פי סוגי הקרקעות בהם גדלים הגפנים מהם נעשה היין, לדוגמה "רוזה חרסית", "מרלו גיר" וכדומה. כיום בסדרה זו נמצאים יינות זניים כדוגמת מרלו, שיראז, קברנה סוביניון, גוורצטרמינר, רוסאן, סוביניון בלאן, ורוזה מענבי ברברה. אדמה פרימיום סדרת בלנדים. סער, סופה, שחר, להבה, קשת, טללים. כרם יחידני בסדרה זו יצאו יינות ויונייה, מרסלן, טאנאט, סוביניון בלאן זניים. מלכיה יין הדגל של היקב, נעשה מחלקת קברנה סוביניון שבקיבוץ מלכיה. בעבר נקרא היין בשם 1/11000. בעבר יוצרה ביקב סדרת "מסחה" שהייתה הסדרה הגבוהה ביקב והכילה יינות שרדונה, ממסך אדום, יין קינוח שנעשה בתהליך "תרמו־ויניפיקציה", ועוד. שם הסדרה היה מחווה ליישוב בעל אותו השם שהוקם על ידי הברון רוטשילד ב-1901 ולימים הפך לכפר תבור. דניאל רוגוב, תרגום: עמית יריב, מדריך רוגוב ליינות ישראל 2011, טובי, 2011, עמ' 427–432 מדיה וקבצים בנושא יקב תבור בוויקישיתוף אתר האינטרנט הרשמי של יקב תבור יקב תבור, ברשת החברתית פייסבוק יקב תבור, ברשת החברתית אינסטגרם איתי גלייטמן, ביקור ביקב תבור שהפריך כמה סטריאוטיפים, באתר הארץ, 16 ביוני 2016 שגיא קופר, תבור: תדמית חדשה ומלכיה חדשה 28 במרץ 2019, באתר המרקקה היומית רעות ברנע, יקב תבור הוא הזוכה הגדול ב-"BEST VALUE", באתר כלכליסט, 28 במרץ 2019 שגיא קופר, יקב תבור - ביקור חוזר, באתר ynet, 29 ביוני 2005 איילה צורף, רכישה ראשונה מאז טרה: החברה המרכזית למשקאות רכשה את יקבי תבור, באתר TheMarker‏, 16 באוקטובר 2005 שותפות עם יקב תבור לשמירת המגוון הביולוגי באתר החברה להגנת הטבע מעבר לממשק מעודד צמחייה טבעית בכרמי יין: מהשלכות אקולוגיות ועד למדיניות מחוללת שינוי באתר קרן נקודת ח"ן יקב תבור משיק נראות חדשה, 28 במרץ 2019, באתר Winesisrael אלון גונן, מיכל אקרמן מונתה למנהלת יקב תבור – סוף סוף מינוי מקצועי, באתר פודיס, 16 בפברואר 2020
בית הכימרות

בית הכימרות (באוקראינית: Будинок з химерами) הוא בניין ארט נובו, הממוקם בשכונת ליפקי ההיסטורית בקייב, בירת אוקראינה. הבניין ממוקם מעבר לרחוב מבניין לשכת נשיא אוקראינה ברחוב בנקובה 10 ומשמש כמקום מגורים לנשיא, לטקסים רשמיים ואירוח דיפלומטים מאז 2005. הרחוב בחזית הבניין נסגר לתנועת כלי רכב וכיום הוא מדרחוב מוסדר בשל קרבתו לבניין לשכת הנשיא. האדריכל הפולני ולדיסלב הורודצקי בנה במקור את הבית עם לשימוש כבניין דירות יוקרה בשנים 1901–1902. עם זאת, ככל שהשנים חלפו, הורודצקי החליט בסופו של דבר למכור את הבניין עקב בעיות כלכליות, שלאחריהן המבנה השתנה פעמים רבות בעלות בטרם אוכלס לבסוף על ידי מרפאת המפלגה הקומוניסטית עד תחילת שנות ה-2000. כאשר התפנה הבניין הוא שוחזר במלואו על פי תוכניותיו המקוריות של הורודצקי. הבניין שואב את שמו הפופולרי מעיטורים מעוטרים המתארים בעלי חיים אקזוטיים וסצנות ציד, שפוסלו על ידי האדריכל האיטלקי אמיליו סאלה, מאחר שהורודצקי היה צייד מושבע. השם אינו מתייחס לכימרות המיתולוגיות, אלא לסגנון ארכיטקטוני המכונה עיטור כימרה, בו מעוטרים דמויות בעלי חיים כאלמנטים דקורטיביים לבניין. סגנונו האדריכלי הייחודי של הורודצקי זכה בשבחים והוא תואר כ"אנטוני גאודי מקייב". דגלי אוקראינה והאיחוד האירופי מול הבניין במהלך אירוע רשמי מבט מפורט על הפסלים האדריכליים של בנות הים ואחרות, שתוכנן על ידי אמיליו סאלה קישוטי מלט מורחבים, הכוללים צבאים וקרנפים המבנה כולל גילופים מעניינים, כמו הגרגויל הזה עם ראש הפיל אחת הצלמיות הרבות שנראות סביב הבניין גנים הסמוכים לבניין עם בניין לשכת הנשיאות שנראה ברקע מדיה וקבצים בנושא בית הכימרות בוויקישיתוף Shokalo, Marta (2005-04-01). "The aura is fine, but the place is too small" (באוקראינית). BBC Ukrainian. נבדק ב-2006-09-30. Ivashko, Yuliya. "Riddle of House with Chimaeras". Vash Kiev (ברוסית). אורכב מ-המקור ב-2012-01-27. נבדק ב-2006-07-14. Ivanenko 2004 "Architector of century" (באוקראינית). Vinnytsia oblast' universal science library named after K.A.Timiryazev. 2003-05-20. אורכב מ-המקור ב-28 בספטמבר 2007. נבדק ב-2007-07-14. {{cite web}}: (עזרה) Rinkus, Sonya. "heed the krai". elementmoscow.ru. אורכב מ-המקור ב-2007-11-09. נבדק ב-2006-09-30.
Baila Conmigo (שיר של ג'ניפר לופז)

Baila Conmigo (באנגלית: Dance With Me, ובעברית: תרקוד איתי) הוא סינגל שהוקלט על ידי הזמרת-יוצרת האמריקאית ג'ניפר לופז. השיר יצא לאור ב-10 באוקטובר 2019, על ידי חברות התקליטים היטקו רקורדס וניויוריקן רקורדס, כסינגל שלא מתוך אלבום. השיר הגיע אל המקום הראשון במצעד שירי הפופ הלטיניים הדיגיטליים. במקור, הלחן וההפקה של השיר נלקחו מן הלהיט "Baila Conmigo" של דאייבי, ויקטור קרדנה וקלי רויז. השיר המקורי יצא לאור כבר בפברואר 2019, וביוטיוב זכה להצלחה רבה כאשר צבר למעלה מ-128 מיליון צפיות בסך הכל. בנוסף לכך, עלה השיר לרשת הזרמת המדיה ספוטיפיי, בסמוך לצאתו. טרם יצא הווידאו קליפ המלא של השיר, העלתה ג'ניפר לופז לערוץ ה-Vevo שלה את האודיו הרשמי של השיר, אשר מציג בתוכו את עטיפת הסינגל. האודיו זכה להצלחה נאה ונכון ל-31 בדצמבר 2019, מונה הצפיות שלו עומד על כ-6.3 מיליון צפיות. בנוסף לכך, העלתה לופז בשנית את האודיו של השיר. בין היתר, הופיעה לופז עם אשר ב-iHeartRadio. סרטון השיר "Baila Conmigo" באתר יוטיוב JENNIFER LOPEZ estrena su sencillo “BAILA CONMIGO”, Sony Music Entertainment Latin, ‏2019-10-11 (באנגלית) Jennifer Lopez Chart History, Billboard Baila Conmigo - Dayvi x Víctor Cárdenas x Kelly Ruiz [Audio Oficial], נבדק ב-2019-12-31 Baila Conmigo | Victor Cardenas & kelly ruiz /Dayvi ft(Aleteo, Zapateo & Guaracha), נבדק ב-2019-12-31 Baila Conmigo, נבדק ב-2019-12-31 Jennifer Lopez, Dayvi, Víctor Cárdenas - Baila Conmigo (Audio), נבדק ב-2019-12-31 Baila Conmigo, נבדק ב-2019-12-31 Jennifer Lopez - Baila Conmigo at iHeartRadio Fiesta Latina 2019 [Full HD], נבדק ב-2019-12-31
Wish Wish

"Wish Wish" הוא שיר של די ג'יי חאלד, אשר הוקלט על ידי הראפרית האמריקאית קארדי בי, ביחד עם הראפר 21 סבאג', מתוך האלבום Father of Asahd, של חאלד. השיר יצא לאור ב-17 במאי 2019, על ידי חברות התקליטים ווי דה בסט מיוזיק גרופ, אפיק רקורדס ורוק ניישן. עם יציאתו נכנס השיר אל המקום ה-19 במצעד הבילבורד הוט 100. השיר נכתב על ידי די ג'יי חאלד, קארדי בי, 21 סבאג' ופזמונאים נוספים והופק על ידי די ג'יי חאלד וטיי קית'. איגוד תעשיית ההקלטות האמריקאי העניק לשיר את תואר הפלטינה על מכירות של למעלה ממיליון עותקים במדינה. בספוטיפיי זכה השיר להצלחה, כאשר צבר למעלה מ-65 מיליון השמעות מבלי שיצא כסינגל. הווידאו קליפ המלא של השיר הועלה ליוטיוב ב-20 במאי 2019. נכון לדצמבר 2019, מונה הצפיות שלו עומד על למעלה מ-82 מיליון צפיות. מידע על היצירה "Wish Wish" באתר מיוזיק בריינז סרטון השיר "Wish Wish" באתר יוטיוב Father of Asahd by DJ Khaled (באנגלית אמריקאית), נבדק ב-2019-12-31 DJ Khaled Chart History, Billboard DJ Khaled (Ft. 21 Savage & Cardi B) – Wish Wish (באנגלית), נבדק ב-2019-12-31 Gold & Platinum, RIAA (באנגלית) Wish Wish (feat. Cardi B & 21 Savage), נבדק ב-2019-12-31 DJ Khaled - Wish Wish ft. Cardi B, 21 Savage, נבדק ב-2019-12-31
הוועדה הממלכתית לשידורי רדיו וטלוויזיה (אוקראינה)

הוועדה הממלכתית לשידורי רדיו וטלוויזיה של אוקראינה (באוקראינית: Державний комітет телебачення і радіомовлення України) היא גוף מרכזי של הרשות המבצעת בעלת מעמד מיוחד, שפעולותיה מנוהלות ומתואמות על ידי קבינט השרים של אוקראינה. זהו הגוף העיקרי האחראי בגיבוש ומימוש מדיניות בתחום הטלוויזיה, הרדיו, המידע והפרסום. בקיצור הארגון ידוע יותר בשם דרז'קומטלרדיו (Держкомтелерадіо). חברת השידור הציבורית הלאומית של אוקראינה (הערוץ הראשון) חברת הרדיו הלאומית של אוקראינה "רדיו אוקראיני" חברות השידור הטריטוריאליות הפועלות בכפיפות לחברת הרדיו והטלוויזיה הממלכתית האזורית. ישנם 27 חברות-בת בכל אזור באוקראינה האולפן האוקראיני לסרטי טלוויזיה "Ukrtelefilm" חברת שידורי הטלוויזיה והרדיו הממלכתית (DTRK) "קולטורה" טלוויזיה ורדיו אוקראיני (השירות בינלאומי "שידורי טלוויזיה ורדיו אוקראיני") חברת הטלוויזיה והרדיו העירונית הממלכתית "Siverska" האיגוד הממלכתי לטלוויזיה ורדיו עירוני של קריבוריזקה 20 סוכנויות פרסום מפעל ממלכתי הוצאה לאור ובית דפוס "טברידה" מרכז מידע אנליטי ארגוני "Donbasinform" מפעל "פוליסרוויס" מוסד המדע הממלכתי "לשכת הספרים של איוואן פיודורוב באוקראינה" מפעל "Ukrtelefilm" מכון אוקראיני לשיפור הסמכה לעובדי טלוויזיה, רדיו ותקשורת (Ukrteleradiopresinstytut) מרכז תרבות המידע האוקראיני (פעל בסימפרופול) אתר האינטרנט הרשמי של הוועדה הממלכתית לשידורי רדיו וטלוויזיה (באנגלית) הוועדה הממלכתית לשידורי רדיו וטלוויזיה, ברשת החברתית פייסבוק Statute of the Committee
תורניקה קיפיאני

תוֹרְנִיקֶה קִיפִּיאָנִי (בגאורגית: თორნიკე ყიფიანი; נולד ב-11 בדצמבר 1987) הוא זמר גאורגי, אשר ייצג את גאורגיה באירוויזיון 2021. קיפיאני זכה בשנת 2014 בתוכנית X Factor במהדורה הגאורגית שלה. הוא היה חבר בנבחרת של הזמרת טאמטה. בשנת 2017 התמודד בקדם האירוויזיון הגאורגי והופיע 18 בסדר ההופעות עם השיר "You Are My Sunshine". הוא סיים במקום העשרים ושלושה. בשנת 2019 התחרה קיפיאני בתחרות "Georgian Idol" וזכה במקום הראשון ובייצוגה של גאורגיה באירוויזיון 2020. קיפיאני שחרר במהלך חודש מרץ 2020 את שירו לאירוויזיון - "Take Me As I Am". אירוויזיון 2020 בוטל בעקבות מגפת הקורונה, וב-26 בינואר 2021 הוכרז כי קיפיאני יישאר וייצג את גאורגיה גם באירוויזיון 2021. תורניקה היה אמור להתמודד באירוויזיון 2020 לאחר שנבחר בתוכנית הריאליטי הגאורגית "Georgian Idol" ב-31 בדצמבר 2019, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. רשת השידור הגאורגית הודיעה כי קיפיאני ייצג את גאורגיה באירוויזיון 2021. שירו לאירוויזיון, "You" יצא לאור במהלך חודש מרץ 2021. ב-20 במאי 2021, קיפיאני ביצע את השיר בחצי הגמר השני של התחרות וכשל בניסיון להעפיל לגמר. תורניקה קיפיאני, ברשת החברתית פייסבוק תורניקה קיפיאני, ברשת החברתית אינסטגרם תורניקה קיפיאני, סרטונים בערוץ היוטיוב תורניקה קיפיאני, באתר ספוטיפיי תורניקה קיפיאני, באתר Last.fm (באנגלית) תורניקה קיפיאני, באתר AllMusic (באנגלית) תורניקה קיפיאני, באתר MusicBrainz (באנגלית) תורניקה קיפיאני, באתר דיזר תורניקה קיפיאני, באתר Discogs (באנגלית) תורניקה קיפיאני, באתר Genius „საქართველოს ვარსკვლავის“ გამარჯვებული თორნიკე ყიფიანი გახდა და საქართველოს ევროვიზიის კონკურსზე წარადგენს, אתר רשות השידור הגאורגית, 31 בדצמבר 2019
בית האלמנה הבוכייה

בית האלמנה הבוכייה (באוקראינית: Будинок вдови, що плаче) או אחוזת ארשבסקי הוא מבנה בקייב, אנדרטה ארכיטקטונית מקומית, שנמצאת ברחוב לוטראנסקה 23 (פינת רחוב הבנק). המעון משמש את הנשיא לקבל את פניהם של נתינים זרים. הוא נבנה ב-1907 על ידי האדריכל אדוארד ברדטמן. שם הבניין נובע מכך שבימי החורף, כשהגשמים מכים על פני פסל האישה שבחזית, מפלי המים הזורמים מעיניה נדמים כדמעות. הבניין נבנה בקיץ 1908 על פי פרויקט של האדריכל אדוארד ברדטמן בסגנון מודרניסטי מוקדם עבור סוחר מפולטבה מהגילדה השנייה סרגיי ארשבסקי. הבעלים הראשון עדיין נזכר במונוגרמה "SA" בחזית הבניין. תוכנית הקומה הייתה דירה נפרדת בת 10 חדרים. הבתים כוללים: מטבח, מזנון, מרתף יין, מקרר, חדר כביסה. בתחילה היה לאחוזה גינה סמוכה בגודל 569 מ"ר. מאז שנת 1913 נרכשה האחוזה על ידי הסוחר מקייב מהגילדה הראשונה טובי אפשטיין. במקרה, ראשי התיבות של בני אפשטיין (שלמה ושמואל) חפפו במקביל למונוגרמה המקורית "SA". בשנת 1918 הוחרם המבנה על ידי הממשלה הסובייטית (במהלך הלאמת הרכוש הלאומי). איגוד הקבוצות הזרות תחת הוועד המרכזי של המפלגה הקומוניסטית הוקם בבניין זה, שאכלס גם חטיבה מיוחדת של הצבא ואת האיחוד המקצועי של הרכבת הדרום-מערבית במערך מסילות הברזל של אוקראינה הסובייטית. שלוש שנים לאחר שקיבלה אוקראינה עצמאות, מאז 1994 הפכה האחוזה לאחת מבתי המגורים הרשמיים של נשיא אוקראינה. הבניין אירח את פסגת אוקראינה-האיחוד האירופי. מדיה וקבצים בנושא בית האלמנה הבוכייה בוויקישיתוף